als_Latn dik_Latn sag_Latn
-
-
-
-
MagazinVatikan: Zbog suše i fontane presušile
-
-
-
ShqipLajmet 24.07.2017
-
EnglishWater prices won’t get higher
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
05. 06. 2017. >> 17:04 0
Lajmet 05.06.2017
05.06.2017
Mali i Zi prej sot edhe formalisht në NATO
Mali i Zi edhe formalisht do të bëhet anëtarë i NATO-s prej sot në ceremoninë në Departamentin amerikan të shtetit. Nga sekretariati shtetëror është kumtuar se kryeministri Duashko Markoviq, do ti dorëzojë instrumentet e ratifikimit të kontratës Altantiko-veriore Tomas Shenonit dhe në këtë mënyrë Mali i Zi do të bëhet anëtari i 29 i Aleancës.
Nga Qeveria e Malit të Zi është kumtuar se delegacioni të cilin e udhëheq kryeministri Markoviq sot në mëngjes ka udhëtuar për në Uashington. Në ceremoninë e organizuar me këtë rast në Departamentin e shtetit në fillim ne ora 12 sipas kohës amerikanë, do të marrë pjesë mes tjerëve edhe sekretari i përgjithshëm i NATO-s Jens Stolltenberg. Dokumentin në emër të Malit të Zi do ta dorëzojë ministri i punëve të jashtme Sergjan Darmanoviq. Gjatë qëndrimit në Uashington kryeministri Markoviq do të takohet me nënkryetarin e SHBA Majk Pens. Flamuri i Malit të Zi, për herë të parë do të valëvitet para selisë së NATO-s në Bruksel me shtatë të këtij muaji, thuhet në kumtesë.
Prej sot Mali i Zi në rrezik të përhershëm
Udhëheqësi pashpresë ,Marko Millaçiq, ka theksuar se Mali i Zi prej sot, pasi të bëhet edhe zyrtarisht anëtare e NATO-s do të gjendet në luftë konstante në rrezik të përhershëm. Millaçiq ka kumtuar në konferencën e sotme për gazetarët se dita e sotme është kulmi i dhunës kundër qytetarëve dhe interesave vitale të Malit të Zi, duke e vlerësuar rrugën drejt NATO-s si politikë të paparë anti-malazeze.
Ai ka theksuar se Mali i Zi prej sot do të jetë nën kontroll më rigoroz të strukturave jo demokratike. Ai konsideron se Mali i Zi do të qëndrojë në NATO aq sa të zgjasë edhe ky pushtet, përmes vlerësimit se kjo periudhë është e kufizuar.
NATO do të ndihmojë në mbrojtjen e sajber hapësirës
Mali i Zi si anëtar fuqi plotë i NATO-s fiton të drejtën e qasjes në të gjitha programet e NATO-s të domosdoshme për mbrojtjen dhe përparimin e sajber hapësirës, por që ti shfrytëzojë këto benefite duhet ta adaptojë politikën e vetë rajonale nga kjo sferë me sistemin kolektiv të mbrojtjes. Këtë për gazetën Pobjeda e ka vlerësuar këshilltarja në sektorin e NATO-s për rreziqet e mbrojtjes dhe të sigurisë nga kriminaliteti sajber Katrina Kendolin, duke shtuar se Malin e Zi në këtë pikëpamje e pret mjaft punë.
Të vlerësohet kushtetutshmëria e ligjit për NATO-n
15-të deputetë të FD dhe të PSP kanë nisur sot procedurën për vlerësimin e kushtetutshmërisë të ligjit për vërtetimin e kontratës atlantiko veriore dhe të protokollit për bashkëngjitje Turqisë dhe Greqisë me kushtetutën e Malit të Zi. Deputetët pohojnë se miratimi i ligjit nuk është realizuar në pajtim me kushtetutën, respektivisht nuk është respektuar procedura të cilën e parasheh akti me i lartë juridik kur është fjala për shumicën e duhur për miratimin e tij.
Pejoviq në Bruksel
Ministri për punët evropiane Aleksander Andrija Pejoviq, do të marrë pjesë nesër në Bruksel në konferencën në Parlamentin evropian me titull “Ballkani perëndimor- UE, adresim i përbashkët i sfidave dhe shfrytëzimi i mundësive”.
Siç është kumtuar nga Ministria e punëve evropiane ,konferencën e organizojnë partia popullore evropiane dhe fondacioni Konrad Adenauer dhe do të marrin pjesë përfaqësuesit e Parlamentit evropian si dhe kryetarët aktual dhe të mëparshëm të qeverive dhe ministrat të ngarkuar me punë evropiane të shteteve të Ballkanit perëndimor, në kuadër të dy paneleve do të bëhet fjalë për perspektivën evropiane të Ballkanit perëndimor, proceset reformiste, forcimin e kapaciteteve administrative ,si dhe për bashkëpunimin në rajon dhe çështjet e sigurisë, thuhet në kumtesë.
Me ekipe të përbashkëta hetimore kundër kriminalitetit
Bashkëpunimi i policive të Serbisë dhe Malit të Zi është shumë i mirë dhe planifikohet futja e ekipeve të përbashkëta hetimore për luftën kundër kriminalitetit të organizuar ,kanë theksuar sot ministrat e punëve të brendshme Nebojsha Stefanoviq dhe Mevlludin Nuhoxhiq. Këto ekipe do të përbëheshin nga përfaqësuesit e policisë, prokurorisë dhe institucioneve tjera të cilat janë të nevojshme në forcimin e luftës kundër kriminalitetit të organizuar.
Ministri serb Stefanoviq ka theksuar se policitë do ti kundërvihen klaneve kriminele dhe njëri ndër më të njohurit është ai i “shkalarit”, por edhe të gjitha klaneve të tjera të cilat veprojnë në territorin e dy vendeve, sepse vetëm përmes veprimit të sinkronizuar dhe presionit të plotë kundër krimineleve mund të arrihet që qytetarët të ndihen të sigurt. Ministri Nuhoxhiq, ka theksuar se është gjithnjë e më i fortë komunikimi ditor dhe shkëmbimi i informatave ndërmjet dy policive dhe është i domosdoshëm në mënyrë që kriminaliteti i organizuar ti behët me dije se Serbia dhe Mali i Zi janë më të forta se ata, se planet dhe idetë e tyre.
Diskriminimi të zbritet në nivelin më të ulët
Fenomeni negativ të diskriminimit, i cili cenon dinjitetin njerëzor duhet zbritur në nivelin më të ulët, ka theksuar ministri për të drejtat njerëzore dhe pakica Mehmet Zenka. Ai në drejtimin e vetë vijues të seminarit në fushën e sjelljes dhe praktikës anti diskriminuese e cila ka filluar sot në Przhno, ka theksuar se të drejtat e njeriut nuk jepen ato i takojnë secilit njeri. Zenka ka theksuar se në procesin e anëtarësimit të Malit të Zi në BE, vëmendje gjithnjë e më e madhe i kushtohet respektimit të drejtave dhe lirive themelore njerëzore për të gjithë banorët me kushte të barabarta. Shefja e misionit të OSBE, në Mal të ZI, Mariz Davije, ka theksuar se diskriminimi mbetet kërcënim për bashkëjetesë të qetë dhe kohezion në tërë rajonin e OSBE-së.
340 nëna kthehen në pensione paraprake
Drejtori i fondit për sigurimin invalidor dhe sigurist Dushan Peroviq, ka theksuar se deri tani 340 nëna, shfrytëzuese të deritashme të kompensimit në bazë të lindjes të tre ose më tepër fëmije, janë kthyer në pensionet të cilat i kishin më parë. Të përkujtojmë se ministri për punë dhe çështje sociale ka publikuar të premten projekt ligjin për ndryshimet dhe ndryshimet e ligjit për mbrojtjen sociale dhe të fëmijëve i cili në të ardhmen nuk njeh në të ardhëm kategorinë e kompensimeve për nënat me tre apo më tepër fëmijë. Po ashtu me përkrahjen e Qeverisë pranë kësaj Ministrie është formuar ekipi i cili harton ligjin e veçantë më të cilin do të rregullohet statusi i nënave me tre apo më tepër fëmijë.
KQZ kërkon mbështetje teknike nga OSBE-ja për mbarëvajtjen e zgjedhjeve në veri
Komisioni Qendror i Zgjedhjeve ka kërkuar ndihmë nga misioni i OSBE-së në Kosovë lidhur me organizimin e zgjedhjeve në komunat veriore. KQZ në letrën drejtuar OSBE ka kërkuar këshilla teknike për Komisionet komunale të zgjedhjeve si dhe mbështetje teknike për Këshillat e vendvotimeve në ditën e zgjedhjeve.
Lunacek: Mos i votoni njerëzit që nuk mund t’i plotësojnë kushtet për liberalizmin e vizave
Raportuesja për Kosovën në Parlamentin Evropian Ulrike Lunacek ka dhënë një mesazh për qytetarët e Kosovës në kohën kur vendi është në fushatë zgjedhore. Lunacek ka bërë thirrje të mos votohen njerëzit të cilët nuk iu garantojnë qytetarëve të Kosovës se do t’i plotësojnë dy kushtet për liberalizim të vizave: demarkacionin dhe luftimin e krimit të organizuar!Ndryshe, Instituti Cilësor për Hulumtime Analiza dhe Trajnime (iCHAT) në bashkëpunim me “BETA e.V” organizon ceremoninë kryesore të Konferencës 6 ditore “Model European Union Kosova 2017” e cila mbahet në Parlamentin e Republikës së Kosovës më 6 qershor 2017!Në konferencën e së martës do të flasin raportuesja për Kosovën, në PE, Ulrike Lunacek, i pari i PDK-së Kadri Veseli, ministri në largim Arsim Bajrami si dhe ministrja në largim, Mimoza Ahmetaj dhe përfaqësues të tjerë të vendit.
Zaev-Zhbogar: Të zbatohen reformat urgjente integruese në Maqedoni
Kryeministri Zoran Zaev, ka realizuar një takim me Ambasadorin e BE-së në Shkup, Samuel Zhbogar, me të cilin kanë diskutuar për zhvillimet politike, përcjell Telegrafi Maqedoni. ”Erdha ta uroj kryeministrin për përgjegjësinë që e ka marrë si kryeministër në këtë periudhë të rëndëishsme. Kemi Kuvend dhe Qeveri funksionale dhe kjo na jep besimin se vendi po del nga kriza dhe na jep garanci se shohim kah e ardhmja me optimizëm. Është koha për të filluar puna e vërtetë, puna me reforma. Ia ofrova kryeminisrit ndihmën tonë, mbështetjen, udhëzimet dhe asistencën tonë për Qeverinë, në lidhje me reformat, por vendimet duhet të merren nga Qeveria”, deklaroi Zhogar. Zhbogar bëri të ditur se është diskutuar edhe për përfshirjen e të gjitha partive politike dhe qytetarëve për reformat drejt integrimit evropian. Nga ana tjetër Zaev u zotua për punë, institucione stabile dhe reforma të duhura gjyqësore. Ai u zotua për institucione stabile dhe të përgjegjshme, ku do të përfshihen edhe ekspertë. Në lidhje me reformat në gjyqësi, Zaev tha se do të ndiqen të gjitha udhëzimet e Komisionit të Venecisë që kanë të bëjnë me këtë çështje, duke shtuar se procesin e reformimit do ta udhëheqin personat profesionistë, e jo politikanët, kurse qëllimi kryesor është pavarësia e plotë e gjyqësisë.
Shteti Islamik merr përgjegjësinë për sulmin në Londër
Militantët e grupit ekstremist Shteti Islamik e kanë marrë përgjegjësinë për sulmin terrorist në Urën e Londrës (London Bridge), ku u vranë shtatë persona dhe u plagosën dhjetëra të tjerë, kanë raportuar agjenci të lajmeve duke cituar një faqe të grupit ekstremist. Këto lajme bëhen të ditura pasi Policia britanike ka thënë të dielën, se ka arrestuar 12 persona në lindje të Londrës, gjatë hetimeve lidhur me sulmin që ndodhi të shtunën. Deri më tash shtatë persona kanë mbetur të vdekur dhe të paktën 36 të tjerë janë lënduar pasi një furgon doli jashtë rrugës dhe goditi disa këmbësorë. Tre sulmuesit më pas dolën nga furgoni dhe sulmuan disa njerëz me thika në një restorant, afër Borough Market. Që të tre janë vrarë nga Policia pak minuta pas sulmit. Identitetet e tyre ende nuk janë bërë të ditura.
Tetë të vrarë në shpërthimin e fabrikës kimike në Kinë
Tetë persona kanë vdekur dhe nëntë të tjerë janë lënduar pas një shpërthimi në një fabrikë kimike në provincën Shandong të Kinës. Aksidenti u shkaktua nga një shpërthim i një cisterne të gazit të lëngshëm në një zonë ngarkimi në një uzinë rreth orës 1 të mëngjesit, njoftoi agjencia zyrtare e lajmeve Xinhua.Shpërthimi ndezi disa tanke të karburantit derisa zonat përreth u evakuan, transmeton Klan Kosova.Pronari i fabrikës është marrë në ndalim nga Policia derisa të lënduarit janë dërguar në një spital lokal.Zjarri u lokalizua pasditen e vonë pasi 900 zjarrfikës ishin në detyrë.Kina përjeton aksidente të shpeshta industriale pavarësisht urdhrave nga Qeveria për të përmirësuar sigurinë në fabrika, termocentrale dhe miniera.Ndër aksidentet më të këqija ishte një shpërthim masiv i vitit 2015 në një depo kimike.
Tensione mes vendeve arabe
Arabia Saudite, Egjipti, Bahreini dhe Emiratet e Bashkuara Arabe kanë ndërprerë marrëdhëniet diplomatike me Katarin, duke e akuzuar për destabilizim të rajonit. Pretendimet e tyre janë mjaft të ashpra; Katari, sipas katër vendeve në fjalë, mbështet grupet terroriste, përfshirë Shtetin Islamik. Agjencia shtetërore saudite e lajmeve SPA thotë se Rijadi ka mbyllur kufijtë dhe kontaktet tokësore, detare e ajrore me Katarin, duke e izoluar gjerësisht. Zyrtarët vendas citohen prej saj të pohojnë se një masë e tillë merret për mbrojtjen e sigurisë kombëtare nga rreziqet e terrorizmit dhe të ekstremizmit.Lëvizja e paprecedentë ka sjellë përçarjen më të fortë mes shteteve të fuqishme të Gjirit, të cilat janë dhe aleate të ngushta të Uashingtonit, shkruan TCH.Mosmarrëveshjet vijnë dy javë pasi të njëjtat vende bllokuan sitet e lajmeve të Katarit, ku ishin shfaqur “online” kritikat e rrepta të emirit Al-Thani kundër Arabisë Saudite.Qeveria e atjeshme pretendon se faqet zyrtare të saj janë vjedhur nga “hacker”-a, por disa raporte tregojnë se komentet që godisnin edhe Presidentin amerikan Donald Trump, mund të kenë qenë të vërteta.
Nesër ,mot i ndryshueshëm
Në viset jugore dhe bregdetare sot mban mot kryesisht me diell ,kurse në viset tjera të Malit të Zi kryesisht i vranët dhe vende-vende me reshje e bubullimë. Frynë erë e dobët deri mesatare jugore. Temperaturat: Podgoricë 31, Cetinë Tivar H.Novi Ulqin e B. Pole 27, Beranë 26, Plevle 25, Nikshq e Rozhajë 24, Plluzhibnë 23, Shavnim 22, Plavë 19 dhe në Kollashin e Zhablak 17 gradë.
Për nesër parashihet të mbajë mot me vranësira të ndryshueshme, me intervale me diell ,kurse në orët e pasdites vende-vende me reshje e bubullimë kalimtare. Do të fryjë erë e dobët deri mesatare, vende-vende e fortë nga drejtimet e jugut. Temperatura e mëngjesit prej 8 deri në 19, kurse më e larta e ditës prej 22 deri në 31 g.c .
unk unk unk unk bos_Latn unk unk unk als_Latn unk eng_Latn als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn